મુંબઈઃ થોડા સમય પહેલાં જ 'યે હૈં મહોબ્બતે' ફૅમ કરન પટેલની પત્ની અંકિતા ભાર્ગવનું મિસ કેરેજ થયું હતું. હવે, આ જ શોના અન્ય એક્ટર સુમિત સચદેવની પત્ની અમૃતા ગુજરાલનું પણ છઠ્ઠા મહિને મિસકેરેજ થયું હતું. આ બંને હાલમાં ઘણાં જ આઘાત છે. કપલ માને છે કે અમૃતાનું મિસ કેરેજ તે જે કંપનીમાં કામ કરતી હતી, તેને કારણે થયું છે. હવે તેઓ ન્યાય માટે ઓનલાઈન પીટિશન પણ કરી છે. આ પીટિશન અમૃતાના બોસ પ્રહલાદ અડવાણીની વિરૂદ્ધ કરવામાં આવી છે. તેમણે અમૃતાએ રજા કેન્સલ કરી દીધી અને ઘરેથી કામ કરવાની પણ રજા આપી નહીં. આટલું જ નહીં તેમણે અમૃતાને નોકરીમાંથી હાંકી કાઢી હતી. જેને લીધે સ્ટ્રેસને કારણે તેનું મિસ કેરેજ થયું હતું.